NÁVRH
UZNESENIE VLÁDY SLOVENSKEJ REPUBLIKY
č. ...

z ... 2008
k návrhu aktualizácie Projektu systematickej obnovy audiovizuálneho dedičstva Slovenskej republiky

Číslo materiálu:	......../2008	
Predkladateľ:	minister kultúry	
Vláda
A.	schvaľuje
A.1.	návrh aktualizácie Projektu systematickej obnovy audiovizuálneho dedičstva Slovenskej republiky
B.	ukladá
ministrovi kultúry
B.1.	zabezpečiť vypracovanie finančného výhľadu pre realizáciu projektu v strednodobom horizonte  a prijatie záväzných realizačných a finančných plánov projektu na obdobie rokov 2009-2011 z prostriedkov štátneho rozpočtu aj z iných zdrojov 

                      Termín:  do 31. decembra 2009

B.2.	zabezpečiť vypracovanie technických podmienok pre depozit audiovizuálií a kritérií pre posudzovanie audiovizuálnej hodnoty predmetov audiovizuálneho dedičstva – audiovizuálií (spoločný materiál zákonných depozitárov SFÚ, STV a SRo ako podklad pre výkon činností komisie pre audiovizuálne dedičstvo a pre výkon dohľadu k dobrovoľnému depozitu)
	Termín:  do 31. decembra 2009

B.3.	zabezpečiť rozpracovanie stratégie digitalizácie, uchovávania a sprístupňovania audiovizuálneho dedičstva SR a vypracovanie realizačného plánu digitalizácie audiovizuálií a sprievodných dokumentov v správe zákonných depozitárov v nadväznosti na priebeh realizácie operačného programu Informatizácia spoločnosti – prioritná os 2

            Termín:  do 31. decembra 2009

B.4.  zabezpečiť vypracovanie štúdie uskutočniteľnosti a možností financovania technologického rozvoja a vybudovania infraštruktúry v oblasti uchovávania a obnovy audiovizuálneho dedičstva Slovenskej republiky
            Termín:  do 31. decembra 2009

B.5.   zabezpečiť    inventarizáciu   a   diagnostiku  materiálov  k  slovenským audiovizuálnym dielam, zvukovo-obrazovým záznamom a zvukovým záznamom umeleckých výkonov, ktoré sú audiovizuáliami v archívoch iných zákonných depozitárov (STV, SRo) a v archívoch dobrovoľných depozitárov
            Termín: do 31. decembra 2010

B.6.     pripraviť návrh vykonávacieho plánu generálnej inventarizácie audiovizuálneho dedičstva Slovenskej republiky a na základe schválenia plánu a jeho finančného zabezpečenia ministerstvom kultúry uskutočniť generálnu inventarizáciu v rokoch 2009 - 2010 pod odborným gestorstvom Slovenského filmového ústavu
          Termín:  do 31. decembra 2010

B.7.  určiť podmienky pre sústredenie kinematografických diel a ďalších súčastí audiovizuálneho dedičstva SR do odbornej starostlivosti SFÚ (na základe generálnej inventarizácie), zabezpečiť uskutočnenie základnej diagnostiky filmových materiálov uchovávaných dobrovoľnými depozitármi a vypracovanie návrhu časového, finančného a technologického zabezpečenia záchrany a obnovy týchto materiálov
                Termín:  do 31. decembra 2011

B.8.   zabezpečiť v nadväznosti  na realizáciu  Digitálneho  informačného  systému kultúry a IS SK CINEMA vypracovanie  predpokladov a možností interoperability databáz zákonných depozitárov s cieľom vytvorenia katalógu audiovizuálneho dedičstva Slovenskej republiky

                      Termín:  do 31. decembra 2011

B.9.   predložiť   správu  o  plnení  úloh  vyplývajúcich  z  aktualizácie Projektu systematickej obnovy audiovizuálneho dedičstva v Slovenskej republike na rokovanie vlády Slovenskej republiky
                Termín:  do 30. júna 2010 a do 30. júna 2011
   
Vykoná:	minister kultúry